section_heading: Resident Evil 2
paragraph_text: Radnja se odvija u Racoon Cityju, dva mjeseca nakon događaja iz prve igre. Protagonisti su Leon S. Kennedy i Claire Redfield. Leon je došao kao novopečeni policajac, dok je Claire došla potražiti svoga brata Chrisa Redfielda. Međutim, nailaze na čudna bića zvana Zombiji. U početku, velika eksplozija ih razdvaja i svako kreće svojim putem do policijske stanice. Kroz igru, pronalaze Sherry Birkin, kćer Umbrellinog doktora Williama Birkina. Sherry kroz igru bježi od Leona i Claire, ali na kraju zajedno pobjede Williama koji je mutirao u ogromno čudovište (inačicu Tyranta) zahvaljujući G-virusu koji je sam izmislio. Sekundarni antagonist je Tyrant T-103. Nakon što ih unište, Leon, Claire i Sherry kreću dalje; Sherry ide s Leonom koji se zaklinje da će razotkriti Umbrellu, dok Claire odlazi u Europu tražeći Chrisa. U igri se prvi put pojavljuje Ada Wong, važan lik serijala i često Leonova pomoć u nevolji.